Gesoek: R4 miljoen én vrou wat glo daarmee in vullissakke wegstap | Maroela Media
Die polisie is op soek na Bathobile Mlangeni in verband met die diefstal van R4 miljoen by Mall of Africa verlede jaar.
Die private veiligheidsmaatskappy SBV Services het 'n beroep op mense gedoen om na vore te kom met inligting oor 'n voormalige werker wat verbind word met die diefstal van R4 miljoen.
Bathobile Mlangeni (29) – en die miljoene – het in Julie verlede jaar spoorloos by 'n kontantoptelpunt by die Mall of Africa in Midrand verdwyn. Huurders se geld word by dié punt gehou en van daar af vervoer, het SBV Dinsdag gesê.
SBV sê hy is "weens die sensitiewe aard van die ondersoek tans nie in 'n posisie om besonderhede oor die saak bekend te maak nie".
Sowetan het berig Mlangeni het na bewering twee grootmaatsakke met 'n skêr oopgesny, die kontant in 'n klomp vullissakke gestop, dit in 'n stootwaentjie gelaai en daarmee weggestap. Die beweerde diefstal is glo op kamera vasgevang.
Mlangeni was volgens Sowetan aan diens tydens die voorval en het sedertdien soos 'n groot speld verdwyn.
Mark Barrett, SBV se uitvoerende hoof, sê die maatskappy werk nou saam met die polisie. "As 'n sleuteldiensverskaffer wat verseker dat kontant vir Suid-Afrikaners beskikbaar is, en as 'n verantwoordelike korporatiewe burger, duld ons geen misdaad nie en beskou ons alle voorvalle, intern of ekstern, in 'n baie ernstige lig. As 'n voorval wél plaasvind, werk ons saam met die betrokke owerhede om te verseker dat die oortreders aangekeer word."
Kapt. Kay Makhubela, Gautengse polisiewoordvoerder, het bevestig dat 'n lasbrief vir Mlangeni se inhegtenisneming uitgereik is.
Enigiemand met inligting word gevra om die ondersoekbeamptes, kapt. Oupa Miya of sers. Tume Mohutsiwa, by 082 822 8794 te bel.
diefstal polisie sbv
7 maande later ….. sy het seker al alles uitgegee op klere en Nando's
6MAANDE na die tyd, geen wonder ons land is waar hy is nie.
Wonder wanneer die lasbrief eers uitgereik was…
Wie steek wat hier weg? Verstaan nie hoekom hulle nie uit die staanspoor na haar begin soek het nie.
Whaaaahahahaha…….!!!!! "Weens die sensitiewe aard van die ondersoek". Stap met R4mil weg is swart sakke. Op kring televisie. En sys nogsteeds soek.
Hoekom is die roof so maklik, die ondersoek so sensitief en die verdagte nog op vrye voel. Net in SA. LOL!!!!
Lekker lag ek nou! Ja nee soveel vir sekeriteit nê…waar het hul opleiding gedoen….in die weermag of dalk in die parlement?